CELEX: C2007/199/54
Language: et
Date: 2007-08-25 00:00:00
Title: Kohtuasi T-327/03: Esimese Astme Kohtu 11. juuli 2007 . aasta otsus — Al-Aqsa versus nõukogu (Ühine välis- ja julgeolekupoliitika — Teatavate isikute ja üksuste vastu suunatud piirangud terrorismivastaseks võitluseks — Rahaliste vahendite külmutamine — Tühistamishagi — Põhjendamine)

25.8.2007   
            
            
               ET
            
            
               Euroopa Liidu Teataja
            
            
               C 199/29
            
         Esimese Astme Kohtu 11. juuli 2007. aasta otsus — Al-Aqsa versus nõukogu
   (Kohtuasi T-327/03) (1)
   
   (Ühine välis- ja julgeolekupoliitika - Teatavate isikute ja üksuste vastu suunatud piirangud terrorismivastaseks võitluseks - Rahaliste vahendite külmutamine - Tühistamishagi - Põhjendamine)
   (2007/C 199/54)
   Kohtumenetluse keel: inglise
   Pooled
   
      Hageja: Stichting Al-Aqsa (Heerlen, Madalmaad) (esindajad: advokaadid V. Koppe ja L. Janssen)
   
      Kostja: Euroopa Liidu Nõukogu (esindajad: M. Bishop ja S. Marquardt)
   Kohtuasja ese
   Esiteks nõukogu 27. juuni 2003. aasta otsuse 2003/480/EÜ, millega rakendatakse määruse (EÜ) nr 2580/2001 teatavate isikute ja üksuste vastu suunatud eripiirangute kohta terrorismivastaseks võitluseks artikli 2 lõiget 3 (ELT L 160, lk 81), osaline tühistamine ja teiseks nõukogu 12. septembri 2003. aasta otsuse 2003/646/EÜ, millega rakendatakse nõukogu määruse (EÜ) nr 2580/2001 teatavate isikute ja üksuste vastu suunatud eripiirangute kohta terrorismivastaseks võitluseks artikli 2 lõiget 3 ning tunnistatakse kehtetuks otsus 2003/480 (ELT L 229, lk 22), osaline tühistamine.
   Otsuse resolutiivosa
   
               1.
            
            
               Tühistada nõukogu 29. mai 2006. aasta otsus 2006/379/EÜ, millega rakendatakse määruse (EÜ) nr 2580/2001 teatavate isikute ja üksuste vastu suunatud eripiirangute kohta terrorismivastaseks võitluseks artikli 2 lõiget 3 ja tunnistatakse kehtetuks otsus 2005/930/EÜ, Stichting Al-Aqsat puudutavas osas.
            
         
               2.
            
            
               Puudub vajadus otsustada taotluse üle kuulutada EÜ artikli 241 alusel õigusvastaseks nõukogu 27. detsembri 2001. aasta määrus nr 2580/2001.
            
         
               3.
            
            
               Nõukogu kannab ise oma kohtukulud ja ühtlasi ka Stichting Al-Aqsa kohtukulud.
            
         
               4.
            
            
               Madalmaade Kuningriik kannab ise oma kohtukulud.
            
         
      (1)  ELT C 289, 29.11.2003.